open-index/open-wikipedia-markdown huggingface dataset:
Ամանորն Ուկրաինայում

thumb|right|290px|Ամանորի տոնակատարությունը Կիևում

**Ամանորն Ուկրաինայում**, երկրի պետական տոներից մեկն է։ Այն նշվում է ամեն տարի հունվարի մեկին։ Տոները սկսվում են դեկտեմբերի 31-ի գիշերը և շարունակվում են մինչև հունվարի 1-ը ըստ գրիգորյան տոմարի: Վերջին հարյուրամյակում այս ավանդույթը փոփոխությունների չի ենթարկվել։

## Պատմություն
Ուկրաինական հողերը, որոնք մտել են Լիտվական մեծ իշխանության, իսկ ավելի ուշ Ռեչ Պոսպոլիտայի կազմի մեջ, 1362 թվականից Նոր տարվա սկիզբ համարվել է հունվարի 1-ը, իսկ թվականությունը՝ «Քրիստոսի ծնունդից սկսած»։ Այս համակարգը հանդիպում է այդ ժամանակների գրավոր հիշատակարաններում։ Ռուսական կայսրության կազմի մեջ եղած շրջանում հունվարի 1-ը որպես Նոր տարի նշելու տոն հաստատել է Պետրոս I-ը: Այդ օրենքը տարածում գտավ նաև Փոքր Ռուսիայի մեծ տարածքներում (ժամանակակից Ուկրաինա) 1700 թվականից։ XVIII-XIX դարերում Ամանորի նախատոնակը փոքրռուսիական հողերում կոչվում էր «շռայլ երեկո»։
մինի|Կ.Ա. Տրուտովսկի՝ Կոլյդկաները Փոքր Ռուսիայում, XIX կեսեր.
Այդ ժամանակ երեխաները գնում էին տնետուն, իրենց հետ վերցնելով մեծ ծղոտե տիկնիկ։ Շնորհավորում էին տանտերերին, ինչպես նաև երգում ծիսական ինքնատիպ երգեր՝ «շչեդռովկաներ» կամ «կոլյադաներ»։ Դրան տանտերերը պատասխանում էին երեխաներին և հյուրերին նվերներ տալով, որն իրենից ներկայացնում էր խմորից կենդանակերպ ու թռչնակերպ թխվածքներ։ Այս ժամանակաշրջանում ուկրաինական պատմության մեջ ամենակարևոր տոնը մնում էր բոլոր ուղղափառների, այդ թվում և Ռուսական կայսրության՝ Սուրբ ծնունդը։ XIX դարում արևելյան սլավոնների ֆոլկլյորում Ձմեռ պապի կերպարի հետ հանդես եկավ նաև Ձյունանուշը։

## Խորհրդային շրջան
1930—1947 թվականներին Նոր տարին ԽՍՀՄ-ում, ինչպես նաև Խորհրդային Ուկրաինայում փաստացիորեն պետական տոների ցուցակի մեջ մտած չէր։ Խորհրդային գաղափարախոսության տարածմանը զուգընթաց Սուրբ ծնունդը հետին պլան մղվեց և առաջնությունը տրվեց միայն Նոր տարուն։ Ժամանակակից Ուկրաինայի ամանորի տոնակատարությունները իրենց այսօրվա տեսքը ստացել են հենց այդ ժամանակաշրջանում։ Ինչպես Ուկրաինայում, այնպես էլ Մերձբալթյան երկրներում գոյություն ունեն Ամանորը նշելու ուրույն եղանակներ։

## Իմաստավորում և աշխարհագրական տարածում
Վերջին շրջանում իրականացված վիճակագրական հարցումների արդյունքում ուկրաինացիների 65 % Ամանորը համարում են իմաստալից տոներից։ Սակայն տոնի նշանակությունը նույնը չէ ուկրաինական էթնոլեզվական տարբեր խմբերում։ Ռուսախոս բնակչության տարածման շրջանում, որը երկրի հյուսիսարևելյան շրջանն է, տոնը համարվում է ամենակարևորը ըստ հարցվածների 78 %-ի։ Իսկ երկրի արևմտյան շրջաններում՝ ուկրաինախոս տարածքներում գլխավոր տոնը համարվում է Սուրբ ծնունդը (72 %)։

## Ծանոթագրություններ

Կատեգորիա:Ամանորն աշխարհում
Կատեգորիա:Ուկրաինայի տոներ
Հայկանուշ Դանիելյանի անվան արվեստի դպրոց

**Հայկանուշ Դանիելյանի անվան արվեստի դպրոց**, մշակութային և նախնական մասնագիտական հաստատություն Երևանի Նոր Նորք վարչական շրջանում։ Անվանվել է ի պատիվ հայ դասական երգարվեստի վարպետ Հայկանուշ Դանիելյանի։

## Պատմություն
Հայկանուշ Դանիելյանի անվան արվեստի դպրոցը հիմնադրվել է 1968 թվականին, որպես «Հայկանուշ Դանիելյանի անվան թիվ 9 երաժշտական դպրոց», 1992 թվականի հոկտեմբերին վերանվանվել է «Հայկանուշ Դանիելյանի անվան թիվ 3 արվեստի դպրոց»։ 2003 թվականի փետրվարին դպրոցը կրկին վերանվանվել է «Երևանի քաղաքապետարանի Հայկանուշ Դանիելյանի անվան արվեստի դպրոց ՊՈԱԿ», 2009 թվականի սեպտեմբերին դարձել է «Նոր Նորք վարչական շրջանի Հայկանուշ Դանիելյանի անվան արվեստի դպրոց ՀՈԱԿ»։

## Բաժիններ
Դպրոցն ունի դաշնամուրային, լարային, ազգային, փողային նվագարանների, վոկալի (դասական, ժողովրդական, էստրադային), կիթառի (դասական, ակուստիկ, բաս) բաժիններ, հարվածային գործիքների դասարան, գեղարվեստի (կերպարվեստ, դիզայն, խեցեգործություն, քանդակագործություն), պարարվեստի (լատինաամերիկյան, ժողովրդական, ազգերի, ժամանակակից) բաժիններ, ստեղծագործական դասարան։

## Հայտնի շրջանավարտներ
* Էդմոն Մակարյան՝ ՀՀ կոմպոզիտորների միության անդամ
* Միքայել Հախնազարյան՝ թավջութակահար (Գերմանիա)
* Արաքս Մուխսի-Հովեյան՝ դաշնակահար (Գերմանիա)
* Արաքս Սարգսյան՝ դաշնակահար (Շվեյցարիա)
* Լիկա Հախնազարյան՝ դաշնակահար (Շվեյցարիա)
* Գևորգ Ղարաբեկյան՝ ջութակահար (Գերմանիա)
* Վահե Հայրապետյան՝ կոմպոզիտոր, ռադիոհաղորդավար

## Ծանոթագրություններ

Կատեգորիա:Երաժշտական դպրոցներ
Կատեգորիա:Երևանի դպրոցներ
Ռուժա Դելչևա

**Ռուժա Դելչևա** (, ծննդյան անուն՝ Ruzha Nikolova Delcheva, ), բուլղարացի թատրոնի և կինոյի դերասանուհի։ Բուլղարիայի ժողովրդական արտիստուհի (1963)։

## Կենսագրություն
1937 թվականին ավարտել է Սոֆիայի ազգային թատրոնին կից պետական թատերական դպրոցը (Նիկոլայ Մասլիտինովի դասարան), այնուհետև աշխատել թատերախմբում։ Բազմաթիվ դերերով հանդես է եկել Իվան Վազովի անվան ազգային թատրոնում։ 1968-1970 թվականներին եղել է Բուլղարիայի թատերական գործիչների միության նախագահը։ 2000 թվականին արժանացել է կառավարական բարձր պարգևի՝ Բալկանյան լեռների շքանշանի։

## Դերեր
### Թատրոն
* Մաշա՝ Անտոն Չեխովի «Երեք քույրեր» 
* Կոստանդա՝ Անտոն Ստրաշիմիրովի «Սկեսուր» 
* Ռեգինա՝ Լիլիան Հելմանի «Փոքրիկ աղվեսները» 
* Բեատրիս՝ Օսկար Ուայլդի «Պադուայի դքսուհին»

### Ֆիլմեր
* Իվանա, Страхил войвода, 1938 
* Ռադա, «Նրանք հաղթեցին», 1940 
* «Օրակարգի առաջին կետը», 1956 
* Մարիա՝ «Սիրո տարիներ», 1957 
* Թեոդորա Սառա, «Կայսր Իվան Շիշմանը», 1969 
* Զլատա, «Կեղծ հասարակություն», 1974
* Բաբա Մարթա, Зех тъ, Радке, зех тъ, 1976 
* Անդրոյի տատիկը, «Շունը դարակում», 1982 
* «Այս հրաշալի հասուն տարիքը», 1985

## Պարգևներ
* Դիմիտրովյան մրցանակ, 1950, 1959, 1969 
* Բուլղարիայի ժողովրդական արտիստուհի, 1963 
* Սոցիալիստական աշխատանքի հերոս, 1974

## Ծանոթագրություններ

## Աղբյուրներ
* Gencheva, Galina (2008). Bulgarian Feature Films encyclopedia. Sofia: Publishing house "Dr Ivan Bogorov". ISBN 978-954-316-069-3.
* Kovachev, Pencho (2008). 50 Golden Bulgarian Films. Sofia: Publishing house "Zahariy Stoyanov". ISBN 978-954-09-0281-4.

## Արտաքին հղումներ
* Ռուժա Դելչևա kinopoisk.ru կայքում

Կատեգորիա:Բուլղարացի դերասանուհիներ
Կատեգորիա:Կինոդերասաններ
Կատեգորիա:Թատրոնի դերասանուհիներ
Կատեգորիա:Բուլղարիայի ժողովրդական արտիստուհիներ
Կատեգորիա:Սոցիալիստական աշխատանքի հերոսներ
Սան Տորկուատո

**Սան Տորկուատո** (), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 10,82 կմ2 տարածք։ Բնակչությունը կազմում է 72 մարդ (2010 թվականի տվյալներով)։ Գտնվում է պրովինցիայի վարչական կենտրոնից 42 կմ հեռավորության վրա։

Կատեգորիա:Իսպանիայի բնակավայրեր
Կատեգորիա:Լա Ռիոխայի (Իսպանիա) բնակավայրեր
Խաչեն (համայնք)

**Խաչեն**, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հյուսիս֊արևելյան հատվածում։ Ասկերան շրջկենտրոնից գտնվում է 21 կմ հեռավորության վրա, իսկ մայրաքաղաք Ստեփանակերտից՝ 26 կմ հեռավորության վրա։

## Աշխարհագրություն
Համայնքը լեռնային է, ունի 1894.2 հա տարածք, որից 898.33 հա գյուղատնտեսական նշանակության, 924.96 հա անտառային հողեր։ Խաչեն համայնքի սահմանային գոտով հոսում է Քոլատակ գետի վտակը։

## Բնակչություն
Խաչեն համայնքի բնակչության թվաքանակը կազմում է 332 մարդ, կա 102 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Տեսարժան վայրեր
Կան պատմամշակույթային հուշարձաններ՝ Սբ.Հովհաննես եկեղեցի (19-րդ դ.), Պտկես բերք վանք (13-17 դդ.), Սբ. Ստեփանոս եկեղեցի (13-րդ դ.), խաչքար (12-13 դդ.), գյուղատեղի (18-րդ դ.), Կաչաղակաբերդ ամրոց (12-13 դդ.), հաշվառված է 34 հուշարձան։

## Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 45 աշակերտներ, ունի 1 պետական մանկապարտեզ, որտեղ հաճախում են 15 երեխաներ։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ..

## Ծանոթագրություններ

Կատեգորիա:Ասկերանի շրջան
Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Ալբանիայի կաթնասունների ցանկ

**Ալբանիայի կաթնասունների ցանկ**, Ալբանիայում տարածված է 79 տեսակի կաթնասուն, որոնք ներառում են ցանկում նշված կարգերն ու ընտանիքները։ Այդ 79 տեսակից 1 տեսակը անհետ կորած է համարվում, 2-ը՝ վտանգման եզրին են, 6-ը՝ մոտ են վտանգավոր կարգավիճակին։ Այս ցանկում նշված կենդանիներից որոշները ներառված են կարմիր գրքում։

Ստորև տրված է տառային ցանկը ըստ բնության պահպանության միջազգային միության։

## Ալբանիայում տարածված կաթնասուն կենդանիների ցանկ

## Տես նաև
* Կարմիր գիրք
* Ալբանիա
* Կաթնասուններ

## Ծանոթագրություններ

Կատեգորիա:Ալբանիայի աշխարհագրություն
Կատեգորիա:Ցանկեր:Ալբանիա
Կատեգորիա:Ցանկեր:Կենդանաբանություն
Ռուդոլֆ Դրայկուրս

**Ռուդոլֆ Դրայկուրս** (, ), ավստրո-ամերիկացի հոգեբան, մանկավարժ, բժիշկ և պրոֆեսոր։ Մոտ երկու հարյուր անհատական հոգեբանության, ընտանեկան հոգեբանության, երեխաների հոգեբանության, խնդիրներին լուծման, մարդկանց հարաբերությունների պսիխոդինամիկայի, երաժշտական թերապիայի և այլ աշխատությունների հեղինակ է։

## Կենսագրություն
* 1923 թ. ավարտել է Վիեննայի համալսարանը։
* 1923 թ. համագործակցել է Ա. Ադլերի հետ։
* 1924 թ. ստացել է գիտությունների դոկտորի գիտական աստիճան բժշկության ոլորտում։
Համագործակցելով Ադլերի հետ, բացել է մի քանի հոգեբուժական կլինիկաները։
* 1937 թ. նա գաղթել է Միացյալ Նահանգներ (Չիկագո)։ Զբաղվել է անհատական հոգեբանությամբ, խմբակային հոգեթերապիայով և հոգեբուժությամբ։ Նաև աշխատել է որպես խորհրդատու հոգեբույժ։
* 1942-1972 թ. Չիկագոյի բժշկական դպրոցում եղել է հոգեբուժության պրոֆեսոր։
* 1940-1956 թթ. հրատարակել է «Անհատական հոգեբանության ամսագիր»։
Հիմնել է Անհատական հոգեբանության համալսարաններ Չիկագոյում, Թել Ավիվիվում և Տորոնտոյում։
* 1947-1956 թթ. վերահսկել է Չիկագոյի մանկական կենտրոնները։

«Մենք կարող ենք փոխել մեր կյանքը և հարաբերություններ շրջապատի հանդեպ, եթե փոխենք ինքներս մեզ»։

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:Ամերիկացի հոգեբաններ
Կատեգորիա:Վիեննայի համալսարանի շրջանավարտներ
Կատեգորիա:Ամերիկացի բժիշկներ
Կատեգորիա:Ամերիկացի հոգեբույժներ
Կատեգորիա:Ամերիկացի մանկավարժներ
Կատեգորիա:Պրոֆեսորներ
Կատեգորիա:Բժշկական գիտությունների դոկտորներ
Արիստակես Գրիչ (Թադե)

**Արիստակես Գրիչ**, Ռըստակես Գրիչ, «որդի Խոցադեղի և Գրամիկի»։ Գործել է Արտազի Թադեի վանքում։ Մեզ է հասել 1315 թվականին նրա օրինակած Ներսես Շնորհալու «Մեկնութիւն Սաղմոսաց»-ը (Երևանի Մեսրոպ Մաշտոցի անվ․ Մատենադարան, ձեռ․ № 3778), ինչպես նաև մի Ավետարան (1330), որ պահպանվում է Նոր Ջուղայի մատենադարանում (ձեռ․ № 47)։

## Տես նաև
* Մեկնութիւն սաղմօսաց (3778, Ներսես Լամբրոնացի)

Կատեգորիա:Հայ գրիչներ
Ծրագրի կատարման ժամանակ

Ինֆորմատիկայում ծրագրի կատարուման ժամանակը, այն ժամանակն է, որի ընթացքում ծրագիրը կատարվում է (աշխատում),( )։

«run-time» սխալները ()  հայտնաբերվում են ծրագրի կատարման ընթացքում կամ դրանից հետո, մինչդեռ կոմպիլյացիայի ժամանակ  սխալները հայտնաբերվում են կոմպիլյատորով, նախքան ծրագրի կատարումը( )։ Տիպերի ստուգումը( ), ռեգիսրների տեղաբաշխումը(), կոդի գեներացումը () և կոդի օպտիմիզացիան( ), որպես կանոն արվում են կոմպիլյացիայի ժամանակ, բայց կարող են արվել նաև կատարման ժամանակ(անգլ․՝ run time), կախված լեզվի առանձնահատկությունից և կոմպիլյատորից։

## Իրականացման մասերը
Երբ ծրագիրը կատարվում է և բեռնիչը( ) սկզբում իրականացնում է անհրաժեշտ հիշողության հարմարեցումերը և ծրագիրը կապում է   դինամիկ կապերի խմբագրիչի անհրաժեշտ գրադարաններին և դրանից հետո սկսվում է ծրագրի կատարման () մեկնարկը, ծրագրի մուտքային կետից(, այն օպերացիոն համակարգի հասցե է, որից սկսում է ծրագրի կատարումը)։ Որոշ դեպքերում, լեզուն ունենալով այդ առաջադրանքները կատարում է ՝  լեզվի կատրման ժամանակ։

Որոշ ծրագրեր կարգաբերումը( ) կարող են կատարել(կամ ավելի էֆեկտիվ կամ ճշգրիտ երբ կատարվում են) միայն ծրագրի կատարաման ժամանակ։ Օրիանակ տրամաբանական սխալների կամ զանգվածի սահմանների ստուգումը։ Այս պատճառով, որոշ ծրագրային բագեր չեն հայտնաբերվում մինչև ծրագիրը չի տեստավորում։ Այդպիսի դեպքերում օգտագործողը կարող է հանդիպել  «runtime error» հաղորդագրությունների։

## Բացառություններ ()
Բացառությունների մշակումը լեզվի կարևոր առանձնահատկություններից է, որը նախատեսված է «runtime error»ները մշակելու համար, այն ապահովվում է համակարգված մոթոդ, որը «բռնում է» անսպասելի իրավիճակները, ինչպես նաև  կանխատեսելի սխալները։
*http://www.saylor.org/site/wp-content/uploads/2013/03/CS101-1.3.3-CompilersandInterpreters-FINAL.pdf

Կատեգորիա:Ծրագրային գրադարաններ
Գաբրովո

**Գաբրովո** (), քաղաք կենտրոնական Բուլղարիայում՝ երկրի աշխարհագրական կենտրոնին մոտ։ Գաբրովոյի մարզի վարչական կենտրոնն է և ամենախոշոր բնակավայրը։ Տեղակայված է Ստարա Պլանինա լեռան հյուսիսային լանջին՝ Շիպկա լեռնանցքի մոտ՝ Յանտրա գետի երկու ափերին։

Քաղաքի բնակչությունը 58.4 հազար մարդ է (2012)։

## Պատմություն
Գաբրովոն տնտեսական նշանակություն ձեռք բերեց Բուլղարական երկրորդ թագավորության շրջանում (1187-1393), որի մայրաքաղաքը Վելիկո Տիռնովոյից մի փոքր էր հեռու։

Բալկանյան թերակղզու օսմանյան բռնազավթումից հետո Գաբրովոյի բնակչությունն աճում է նախկին մայրաքաղաքից և գրավված այլ ամրոցներից բնակչության հոսքից։ 1860 թվականին Գաբրովան ստանում է քաղաքի կարգավիճակ։ Բուլղարիայի ազատագրումից հետո (1878) Գաբրովոն զարգանում է իբրև արդյունաբերական կենտրոն և նույնիսկ ստանում է «բուլղարական Մանչեստր» մականունը։ Այժմ քաղաքում զարգացած են թեթև արդյունաբերությունն ու մեքենաշինությունը։

Գաբրովոյի պատվին է անվանվել ապրիլի 1-ին հայտնաբերված աստերոիդ 2206-ը։ Պաշտոնական հաղորդագրությունում ասվում է.

Այս փոքրիկ մոլորակը, հայտնաբերված լինելով Ծիծաղի օրը, անվանվում է բուլղարական Գաբրովո քաղաքի պատվին, որը հայտնի է իր հումորով և ուրախ ոգով։

Գաբրովոյի՝ Հումորի և սատիրայի տան ցուցանմուշներում պահվում է 2206-րդ աստերոիդի անվանակոչման պաշտոնական տեղեկագիրը, որը տրված է ԽՍՀՄ Թեորետիկ աստղագիտության ինստիտուտի կողմից։

## Բնակչություն
Ստորև բերվում է քաղաքի բնակչության քանակի վիճակագրությունը.

## Գաբրովյան հումոր
Քաղաքը Օդեսայի նման հումորի մայրաքաղաք է։ Ամեն տարի այնտեղ անց է կացվում հումորի փառատոն։ Գաբրովցիները հաճախ հանդես են գալիս իբրև անեկդոտների կերպարներ (այսպես կոչված՝ գաբրովյան հումոր), որտեղ սովորաբար ներկայացվում են իբրև չափազանց ժլատ, ամեն ինչ տնտեսելու ձգտող մարդիկ։ Գաբրովոյում է գտնվում իր տեսակի մեջ յուրօրինակ Հումորի ու սատիրայի տունը (), որը պարբերաբար կազմակերպում է հումորային մրցույթներ։

## Քույր քաղաքներ

## Քաղաքական իրավիճակ
Գաբրովոյի կմետը (քաղաքապետ) Տանյա Խրիստովան է։

## Հանրահայտ մարդիկ
1900 թվականին Գաբրովոյում է ծնվել Պյոտր Ստեֆանով Ռուսևը՝ Բրազիլիայի առաջին կին նախագահ Դիլմա Ռուսևի հայրը։

Գաբրովոյում է ծնվել բուլղար բանաստեղծ և հրապարակախոս Կրասիմիր Եդրևը։

## Ծանոթագրություններ

## Քարտեզներ
* Տեղակայումը bgmaps.com քարտեզով
* Տեղակայումը emaps.bg քարտեզով
* Տեղակայումը Google քարտեզով

## Արտաքին հղումներ
* Բնակչության վիճակագրություն

Կատեգորիա:1477 թվականին հիմնադրված բնակավայրեր
Կատեգորիա:Գաբրովո
Նոր սուրբծննդյան հեքիաթ

**«Նոր սուրբծննդյան հեքիաթ»** (), ամերիկյան Ամանորյա ֆիլմ, Չարլզ Դիքենսի «Ամանորյա երգերի» ժամանակակից սատիրական տարբերակը։

## Սյուժե
Ամանոր է եկել…բայց այդ հրաշալի տոնի կախարդական ուժը ի վիճակի չէ հալեցնել որոշ ինքնասիրահարված մարդկանց սրտերի սառույցը։ Այդ մարդկանց թվին է պատկանում նաև Ֆրենկ Քրոսը։ Նա հարուստ է, ամենազոր է և անտարբեր է բացարձակապես ամեն-ինչի նկատմամբ, բացի իր փողերից։ Քրոսը հեռուստաալիքի սեփականատեր է, անխիղճ և սառնարյուն գործարար է, շատ դաժան հումորի զգացումով։ Ֆրենկը այն տղամարդկանցից է, ով կարող է հեշտությամբ փչացնել մարդկանց հիանալի տոնը։ Այդպիսի մարդկանց, բնականաբար, պետք է դաստիարակել, և որքան արագ, այդքան լավ։ Այդ դեպքում խաղի մեջ են մտնում գերբնական ուժերը։

Սուրբ Ծննդյան գիշերը Ֆրենկի «դաստիարակությամբ» զբաղվում են հատուկ այդ դեպքի համար ընտրված ուժեր. անցյալի ուրվականը՝ ուրախ տաքսիստը դժոխքից, ներկայի ուրվականը՝ առանց բարդույթների ժամանակակից փերին, և սարսափելի սակավախոս պատվիրակը ապագայից, ում գլխի փոխարեն գանգ է…

## Դերերում

## Սաունդթրեք
A&M Records-ը թողարկել է «Նոր սուրբծննդյան հեքիաթ»-ի սաունդթրեքը 1989 թվականին։ Այն ներառում է 9 երգ.

## Անվանակարգեր
* 1989 - առաջադրում «Օսկար լավագույն դիմահարդարման համար» մրցանակի (Թոմաս Բարմեն)
* 1990 - առաջադրում «Սատուրն» մրցանակաբաշխության լավագույն դերասան անվանակարգում (Բիլ Մյուրեյ)
* 1990 - առաջադրում «Սատուրն» մրցանակաբաշխության լավագույն ֆանտաստիկ ֆիլմ անվանակարգում
* 1990 - առաջադրում «Սատուրն» մրցանակաբաշխության լավագույն հատուկ էֆֆեկտներ անվանակարգում (Էրիկ Բրևվիգ)

## Ծանոթագրություններ

## Արտաքին հղումներ
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 ֆիլմեր
Կատեգորիա:Paramount Pictures ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Ռիչարդ Դոների ֆիլմեր
Կատեգորիա:Սուրբծննդյան ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1960-ականներին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Ֆիլմեր, որոնց գործողությունները տեղի են ունենում 1955 թվականին
Կատեգորիա:Ֆիլմեր, որոնց գործողությունները տեղի են ունենում 1971 թվականին
Կատեգորիա:Ֆիլմեր, որոնց գործողությունները տեղի են ունենում 1968 թվականին
Կատեգորիա:Ֆիլմեր, որոնց գործողությունները տեղի են ունենում 1969 թվականին
Կատեգորիա:Ֆիլմեր, որոնց գործողությունները տեղի են ունենում 1990-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:Ֆիլմեր, որոնց գործողությունները տեղի են ունենում 2000-ականներին
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:Ֆիլմեր, որոնց գործողությունները տեղի են ունենում 1950-ականներին
Ոտաբոբիկ կամրջի վրա

**Ոտաբոբիկ կամրջի վրա** (), 2005 թվականին նկարահանված գեղարվեստական ֆիլմ, որի ռեժիսորը ու սցենարի հեղինակը Թիլ Շվայգերն է։ Վերջինս կատարում է նաև Նիկ Կելլերի դերը։ Ֆիլմի կարգախոսն է՝ «Wie weit gehst du, Wenn du verliebt bist?» («Որքա՞ն հեռու կարող ես գնալ, երբ սիրահարված ես»)։

## Սյուժե
Նիկը ծայրահեղ անհաջողակ է։ Նա չի կարողանում երկար ժամանակ դիմանալ որևէ աշխատատեղում։ Ընտանիքում բոլորն արհամարհում են նրան, բացի մորից։ Հերթական անգամ նա աշխատանք է ստանում հոգեբուժարանում։ Այդտեղ նա աշխատում է ընդամենը մեկ օր, սակայն այդ ընթացքում նա փրկում է Լեյլային, որը փորձում էր ինքնասպան լինել։ Լեյլան 25 տարեկան է, սակայն մանկամիտ է. նա քայլում է ոտաբոբիկ և երբեք չի տեսել իրական կյանք, քանի որ 19 տարի փակված է եղել տանը։ Մոր մահից հետո նրան տեղավորել են հոգեբուժարանում։

Լեյլան փախչում է հիվանդանոցից և հետևելով Նիկին՝ գնում է նրա բնակարան ու հայտարարում, որ ուզում է ապրել նրա հետ։ Նիկը, ինքն էլ ունենալով բազմաթիվ խնդիրներ, փորձում է աղջկան վերադարձնել հոգեբուժարան, սակայն վերջինս համառում է, և Նիկն ստիպված է լինում նրան իր հետ տանել եղբոր հարսանիքին։ Երկար ճանապարհին միասին հաղթահարելով փորձությունները՝ նրանք մտերմանում են։ Հարսանիքի ժամանակ բոլորը ևս մեկ անգամ համոզվում են, որ Նիկը կյանքում ոչնչի չի հասել։

Հասկանալով, որ ինքը չի կարող օգնել աղջկան, ում անհրաժեշտ են դեղեր, Նիկը հայտնում է նրա գտնվելու վայրը հոգեբուժարանի աշխատակցին։ Շուտով նա զղջում է աղջկան մենակ թողնելու համար, փորձում է տանել Լեյլային իր հետ, բայց ժամանած ոստիկանները ձերբակալում են նրան, իսկ Լեյլան նորից փակվում է հոգեբուժարանում։

Կալանքից ազատվելուց հետո Նիկը, ձևանալով հոգեկան հիվանդ, ընկնում է հոգեբուժարան՝ Լեյլայի մոտ։ Ֆիլմի ավարտին նրանք կրկին ազատության մեջ են. Նիկը Լեյլային սովորեցնում է գնումներ կատարել։

## Դերերում

## Սաունդթրեք

* Barefoot - Ray Collins Hot Club
* Emma - Leilas Theme Part 1 - Score
* Absolutely Entertaining Titel - Mariha
* Hallelujah - Rea Garvey
* Walk With Me - Rea Garvey
* Get Ready - Score
* Ich Habe Sein Herz Gehoert - Filmdialog
* White Sands - Score
* Dont Leave Home - Dido
* Good Times - Score
* Smile - Score
* I Feel - Andru Donalds
* Still Falling - Saybia
* Sadness - Score
* Drei Tage - Filmdialog
* Emma - Leilas Theme Part 2 - Score
* Its Alright - Cameron
* Got Me Swinging - Score
* The Day Has Come - Score
* Hope - Score
* Free Floating - Score
* Electric - Madrugada
* I Feel Piano - Score
* End Of The Road - Score
* This Is The Day - Cameron
* Shaking That Boogie - Ray Collins Hot Club

## Մրցանակներ
* *Bambi Awards*
* *Undine Awards*, Ավստրիա
* *German Camera Award* - անվանակարգ
* *German Film Awards*- անվանակարգ
* *Golden Camera*, Գերմանիա - անվանակարգ

## Ծանոթագրություններ

## Արտաքին հղումներ

* Պաշտոնական կայք  
* 

Կատեգորիա:2000-ականների գերմանական ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2005 ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական ռոմանտիկ ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Թիլ Շվայգերի ֆիլմեր
Կատեգորիա:2000-ականների գերմաներեն ֆիլմեր
Ֆուտբոլի աշխարհի առաջնություն 1986

մինի|ձախից
**Ֆուտբոլի աշխարհի առաջնություն 1986**, ֆուտբոլի աշխարհի առաջնության 13-րդ խաղարկությունն է։ 2-րդ անգամ անցկացվել է Մեքսիկայում և ընդունել է 24 հավաքական, որոնք էլ խաղարկել են աշխարհի գավաթը։

Մեքսիկան դարձավ առաջին երկիրը, որին հաջողվեց աշխարհի առաջնությունը 2-րդ անգամ անցկացնել երկրում։ Սկզբում անցկացման վայր էր նախատեսվել Կոլումբիան, սակայն այն բանից հետո, երբ Կոլումբիայի կառավարությունը հայտարարեց, որ երկիրը պատրաստ չէ ընդունել աշխարհի առաջնությունը, անցկացման վայր ընտրեցին Մեքսիկան։ Որոշումն ընդունվել է 1983 թվականի մայիսի 20-ին Ստոկհոլմում։ Անցկացման իրավունքի համար Մեքսիկան առաջ է անցել Կանադայից և ԱՄՆ-ից։

## Արտաքին հղումներ
* ЧМ-1986 

Կատեգորիա:Ֆուտբոլի աշխարհի առաջնություն
Կատեգորիա:1986 ֆուտբոլում
Լաթերանյան պալատ

**Լաթերանյան պալատ** (), պալատ Հռոմում, օգտագործվել է IV դարից մինչև XIV դարի սկիզբը։ Տարբեր ժամանակներում եկեղեցական ժողովները հիմնականում անց են կացվել այստեղ։ Այդ ժողովներից մի քանիսը եղել են տիեզերական ժողովներ։ Պալատը ստացել է «Գլխավոր կաթոլիկական տաճար» անվանումը՝ Լաթերանյան բազիլիկ։

## Պատմություն
1308 թվականին բազիլիկան և պալատը գրեթե ոչնչացվել էին հրդեհից։ Պալատը վերակառուցվեց, սակայն նա կորցրեցի իր դերը։ Ճարտարապետական նրբությունները ձևավորվել են Պալլացո Ֆարնեզի կողմից։ Լաթերանյան պալատում հնում նույնիսկ եղել են Վատիկանի մի քանի ցուցահանդեսներ օրինակ՝ ազգաբանական թանգարան և աշխարհիկ արվեստի ու լուսավորչական թանգարանը։ Հիմա այստեղ առանձնանաում է Վատիկանի պատմական թանգարանը։

## Ձևավորում
Նոր (ամառային) նստավայրը կառուցվել է 1586 թ. Սիքստա V-ի հրամանով և Դոմենիկո Ֆոնտանայի էսքիզով։ Ճարտարապետական նրբությունները ձևավորվել են Պալլացո Ֆարնեզի կողմից։

## Ծանոթագրություններ

Կատեգորիա:Հռոմի պալատներ
Կատեգորիա:Պապության պատմություն
Madtown (խումբ)

**MADTOWN** (հանգըլ՝ 매드타운), հարավկորեական բոյ բենդ, որը կազմված է 7 անդամներից։ Խումբը ելույթ է ունենում «J.Tune Camp» լեյբլի ներքո։

Դեբյուտը կայացել է «M! Countdown»-ի բեմում 2014 թվականի հոկտեմբերի 6-ին «YOLO» երգով։ Խոմբն ունի 2 մինի ալբոմներ՝ «YOLO» և «New World»:

## Մինչ դեբյուտը
### PRO C (Problem Children)
Մինչև խմբի պաշտոնական դեբյուտը Moos-ը և Buffy-ն «PRO C» դուետի կազմում էին։ Նրանք թողարկել են «Bad memory» և «Love Hurts» երգերը։ Դուետի լոգոտիպն էլ օգտագործվել է MADTOWN-ի լոգոտիպի մեջ։

## Կարիերա
### Դեբյուտ «Super Dedut» (YOLO) ալբոմով
MADTOWN -ի դեբյուտը կայացել է 2014 թվականի հոկտեմբերի 6-ին։ Նրանք ելույթ են ունեցել իրենց «YOLO» երգով «M! Countdown», «Simple K-pop», «Music Bank», «Music Core», «Inkigayo», «Show Champion» և «The show» հեռուստաշոուների բեմերում։ Գլխավոր երգի հապավումը բացվում է այսպես՝ «You Only Live Once»:

### 2015 թվական. Վերադարձ «New World» ալբոմով
2015 թվականի Մարտի 9-ին «J.Tune Camp»-ը իր «YouTube» -ի պաշտոնական էջում թողարկում է նոր մինի-ալբոմի թիզերը։ Մարտի 12-ին թողարկվում են «New World» երգն ու տեսահոլովակը։ Նույն օրն էլ «J.Tune Camp»-ը թողարկում է ամբողջական մինի-ալբոմը։

## Անդամներ

## Ալբոմներ

## Ֆիլմագրություն

## Ծանոթագրություններ

## Արտաքին հղումներ
* Official Twitter

Կատեգորիա:Հարավկորեական երաժշտական խմբեր
Կատեգորիա:Քեյ փոփ երաժշտական խմբեր
Սան Մարինոյի կաթնասունների ցանկ

**Սան Մարինոյի կաթնասունների ցանկ**, Սան Մարինոյում տարածված է 28 տեսակի կաթնասուն, որոնք ներառում են ցանկում նշված կարգերն ու ընտանիքները։ Այդ 28 տեսակից ոչ մի տեսակ անհետ կորած չի համարվում, 1 տեսակը վտանգման եզրին է, 1 տեսակ էլ մոտ է վտանգավոր կարգավիճակին։ Այս ցանկում նշված կենդանիներից որոշները ներառված են կարմիր գրքում։

Ստորև տրված է տառային ցանկը ըստ բնության պահպանության միջազգային միության։

## Սան Մարինոյում տարածված կաթնասուն կենդանիների ցանկ

## Ծանոթագրություններ

Կատեգորիա:Սան Մարինոյի աշխարհագրություն
Կատեգորիա:Ցանկեր:Կենդանաբանություն
Կատեգորիա:Ցանկեր:Սան Մարինո
Անդորր. Բնության գրկում (կտավ)

**Անդորր. Բնության գրկում**, ՀԽՍՀ ժողովրդական նկարիչ Էդուարդ Իսաբեկյանի աշխատանքը՝ Հայաստանի ազգային պատկերասրահում։

## Պատմություն
Իր ստեղծագործություններում Իսաբեկյանը հաճախ է անդրադարձել Արփենիկ Նալբանդյանի կերպարին։ Վերջինիս կենդանության օրոք ու նրա մահվանից հետո կատարված կտավների և գրաֆիկական թերթերի շարքում առանձնանում է «Անդորր. Բնության գրկում» թեմատիկ դիմանկարը, որը համարվում է նկարչի առավել մեղմահունչ ու քնարական, հուզական նուրբ տրամադրությամբ և նվիրական զգացումներով համակված ստեղծագործություններից մեկը։

## Նկարագրություն
Կտավի դեղնամոխրագույն անորոշ միջավայրում՝ տնամերձ բակում կամ էլ գետափին, հազիվ նշմարվող ծառերի շվաքի ներքո պառկած-քնած է երիտասարդ գեղեցկադեմ և բարեկազմ կինը, հորիզոնաձիգ կտավի անկյունագծով պատկերված է մարմնի բնական դիրքը, բաց երկնագույն շապկի տակից թափանցող կիսամերկ կուրծքը։ Կտավն երաժշտական զուգորդումներ է առաջացնում. կտավում տիրող լռությունը կարծես «մեղեդիանում» է, դառնում մաքրահունչ նվագ, եղերերգ։ Իրականն ու անիրականը, հուշն ու երազը, անցյալն ու ներկան այստեղ համախառնվում, միաձուլվում են՝ ստեղծագործությանը տալով ոչ միայն պորտրետային կամ կենցաղային բնույթ, այլև այլաբանական իմաստ։

## Ծանոթագրություններ

## Արտաքին հղումներ
* Էդուարդ Իսաբեկյանի պաշտոնական կայքը

Կատեգորիա:Էդուարդ Իսաբեկյանի նկարներ
Կատեգորիա:1976 նկարներ
Կատեգորիա:Հայաստանի ազգային պատկերասրահի նկարներ
Կատեգորիա:Կանայք կտավներում
Օսմանյան կայսրության տրոհում

[thumb|<small>1922 թվականի նոյեմբերի 16-ին [Մուհամմեդ VI|Մեհմեդ VI-ը, ով ձևականորեն դեռ մնում էր խալիֆ, դիմեց բրիտանական ռազմական իշխանություններին՝ խնդրելով իրեն դուրս բերել Կոստանդնուպոլսից (Ստամբուլ): Նոյեմբերի 17-ին, բրիտանական  «Մալայա» գծանավով, նա մեկնեց Ստամբուլից:]]
**Օսմանայան կայսրության տրոհումը,** Օսմանյան կայսրության պատմության մի ժամանակաշրջան, որը տևել է 1908 թվականից (Երիտթուրքական հեղափոխություն) մինչև 1922 թվականը (Օսմանյան կայսրության բաժանումը)։

## Պատմություն
1908 թվականին Կրետեն, օգտվելով Երիտթուրքական հեղափոխությունից, հայտարարել է էնոզիս Հունաստանի հետ։

1912 թվականին, երբ Սերբիան, Չեռնոգորիան(Մոնտենեգրոն) և Հունաստանը իրավունք ներկայացրեցին՝ կառավարելու Ալբանիայի տարածքը, Ալբանիան անկախություն հռչակեց։

Օսմանյան կայսրությունը, թուլանալով, փորձում էր հենվել Գերմանիայի օգնության վրա, սակայն դա սոսկ ներքաշեց նրան Առաջին համաշխարհային պատերազմի (Առաջին աշխարհամարտ) մեջ (1914), որն ավարտվեց Քառյակ դաշինքի պարտությամբ։

1917 թվականի դեկտեմբերի 5-ին ստորագրվեց Երզնկայի զինադադարը, որով ավարտվեց պատերազմն Օսմանյան կայսրության և Ռուսաստանի միջև։

1917—1918 թվականներին Անտանտի մասնակից դաշնակից պետություները գրավեցին Օսմանյան կայսրության մերձավորարևելյան տիրույթները. Սիրիան և Լիբանանը անցան Ֆրանսիայի հսկողության ներքո, Պաղեստինը, Հորդանանը և Իրաքը՝ Մեծ Բրիտանիայի, Արաբական թերակղզու արևմուտքում՝ անգլիացիների աջակցությամբ (Լոուրենս Արաբացի) կազմավորվեցին հետևյալ անկախ պետությունները. Հիջազ, Նեջդ, Ասիր և Եմեն։ Հետագայում Հիջազը և Ասիրը մտան Սաուդյան Արաբիայի կազմի մեջ։

1918 թվականի հոկտեմբերի 30-ին կնքվեց Մուդրոսի զինադադարը, որին հետևեց Սևրի հաշտության պայմանագիրը (1920 թվականի օգոստոսի 10-ին)։ 1923 թվականի հոկտեմբերի 29-ին հռչակվեց Թուրքական հանրապետությունը կամ ը։ 1922 թվականի նոյեմբերի 1-ին Թուրքիայի ազգային մեծ ժողովը օրենք ընդունեց սուլթանության և խալիֆայության անջատման, առանձնացման մասին, ընդ որում՝ սուլթանությունը վերացվում էր՝ լուծարվում էր։ Այդպես ավարտվեց Օսմանյան կայսրության ավելի քան 600-ամյա պատմությունը։

Օսմանյան կայսրության տրոհումը ուղեկցվում էր քրիստոնյաների՝ մասնավորապես և հատկապես՝ հայերի, ինչպես նաև հույների, ասորիների, նաև՝ ոչ քրիստոնյաների, այդ թվում՝ քուրդ-եզիդների զանգվածային կոտորածով և տեղահանմամբ, ինչը շարունակվեց մինչև 1926 թվականը։

1923 թվականի հուլիսին ստորագրվեց Լոզանի պայմանագիրը, որում սահմանվում էին Թուրքիայի նոր սահմանները։ 1923 թվականի հոկտեմբերի 29-ին թուրքերը հռչակեցին Թուրքական հանրապետությունը՝ նախագահ Մուստաֆա Քեմալ Աթաթյուրքի գլխավորությամբ։

## Տես նաև
* Իտալա-թուրքական պատերազմ
* Բալկանյան պատերազմներ
* Առաջին համաշխարհային պատերազմի Մերձավորարևելյան ռազմաբեմ
* Կովկասյան ռազմաճակատ (Առաջաին համաշխարհային պատերազմ)
* Հայոց ցեղասպանություն
* Արաբական ապստամբություն
* Հայկական հարց
* Մոսուլի հարց
* Թուրքիայի անկախության պատերազմ
* Սևծովյան նեղուցներ

## Լուսանկարներ

## Ծանոթագրություններ

Կատեգորիա:Առաջին համաշխարհային պատերազմ
Կատեգորիա:Թուրքիայի պատմություն
Կատեգորիա:Օսմանյան կայսրության պատմություն
Կատեգորիա:Օսմանյան կայսրության քաղաքականություն
Արջուն։ Ռազմիկ արքայազնը

«Արջուն։ Ռազմիկ արքայազնը» 2012 թ. Ստեղծված հնդկական անիմացիոն ֆիլմ է։ Ֆիլմի ռեժիսորը Առնաբ Չաուդուրին է։ Արտադրված է «UTV Motion Pictures»-ի և «Walt Disney Pictures»-ի կողմից։ Թողարկվել է Հնդկաստանում 2012 թ. մայիսի 25-ին։

## Բովանդակություն
Պատմությունը հիմնված է Պանդավա եղբայրների կյանքի վաղ շրջանի վրա՝ վերցված հին հնդկական ավանդությունից՝ Մահաբհարատաից։ Պատմությունը սկսվում է Արջունով՝ իննամյա տղայով, և հետևում է նրան մինչ մեծանալը, երբ նա դառնում է ռազմիկ։ Այն պատմում է իր և եղբայրների կյանքի մասին Հաստինապուրում, նրա ուսուցման, կրթության և ռազմիկ դառնալու մասին։
Ֆիլմի սկզբում Վիրատնագարի երիտասարդ արքայազնը խնդրում է աղախնին պատմել նրան մի պատմություն։ Աղախինը պատմում է նրան Արջունի պատմությունը։
Նա պատմում է, որ Արջունը Դրոնի ուսանողն էր, և պատերազմի արվեստը սովորել է նրանից։ Արջունը շատ ավելի հմուտ էր, քան Դրոնայի մյուս ուսանողենրը։ Նրա եղբայրներից և զարմիկնեից ոչ մեկը չէր կարող հավասարվել նրան մարտարվեստում։ Դուրյոդհանան և մյուս Կուրվասները աչհամարհում էին Պանդավաներին, քանի որ վախենում էին, որ նրանք կարող են զավթել Դուրյոդհանայի գահը։ Երբ Դրիտրաշտրան հասունացավ, իր որդիների և Պանդավաների միջև մրցակցությունը սրվեց։ Երկու անգամ Դուրյոդհանան փորձեց սպանել բոլոր Պանդավաներին, բայց ձախողեց։ Հետագա կոնֆլիկտից խուսափելու համար Դրիտրաշտրան Դուրյոդհանային հռչակեց Հաստինապուրի թագաժառանգ և խնդրեց Յուհիցիրային լինել կայսրության հեռավոր տարածքների թագավոր։
Միևնույն ժամանակ Արջունը հաղթել էր սվայամվարան և ամուսնացել Դրաուպադի՝ Պանչալայի թագավորի դստեր հետ։ Դուրյոդհանան, ով ատում էր Պանդավաներին, պայմանավորվեց իր քեռու՝ Շակունիի հետ և չաուպար կոչվող խաղում հաղթեց ու սեփականացրեց այն ամենը, ինչ պատկանում էր Պանդավաներին։ Դրաուպադին վիրավորված էր բոլորի առջև, բայց Արջունը չէր կարող ոչինչ ասել, որովհետև Յուհիցիրան թագավորն էր, և վերջին խոսքերը պատկանում են թագավորին։ Պանդավաները՝ ըստ խաղի կանոնների, պետք է արտաքսվեին երկրից տասներկու տարի։ Երբ բոլոր պանդավաները գնում էին մի ուղղությամբ, Արջունը ճանապարհորդեց դեպի հյուսիս՝ տապասի համար։ Հեռանալուց առաջ, Դրաուպադին նրան հարկադրեց խոստանալ, որ Արջունը վրեժխնդիր կլինի իր վիրավորանքի համար։ Դրանից հետո նա հեռանում է և անում տապասվա, որի ընթացքում վաստակում է Լորդ Շիվայի աղեղը։
Այնուհետև պատմությունը վերադառնում է իրական ներկա ժամանակներին Վիրատնագարում։ Այսպիսով Արջունը վերադառնում է։ Նա բացում է իր ինքնությունը և պարզվում է, որ նա հենց պատմությունը պատմող սպասուհին էր։ Նա կոտորում է հակառակորդի բանակը և հասնում հաղթանակի։

## Ծանոթագրություններ

## Աղբյուրներ
* 

Կատեգորիա:2010-ականների հինդի ֆիլմեր
Կատեգորիա:2010-ականների հնդկական ֆիլմեր
Կատեգորիա:2012 մուլտֆիլմեր
Կատեգորիա:2012 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Գեղարվեստի թագավորական թանգարան (Անտվերպեն)

**Գեղարվեստի թագավորական թանգարան** (), 1810 թվականին Անտվերպենում հիմնադրված թանգարան, որն ընդգրկում է 14-20-րդ դարերի գեղանկարների, քանդակների, գծանկարների հավաքածու։

Մինչև 2017 թվականի ավարտը թանգարանը փակ է վերանորոգման նպատակով։

## Պատմություն
Թանգարանի նեոդասական ոճի շենքը նախագծվել է Յակոբ Վինդերսի (1849–1936) և Ֆրանս վան Դայքի կողմից (1853-1839), կառուցումն սկսվել է 1884 թվականին և ավարտվել 1894 թվականին։ Շենքի վրայի ձիաքարշ մարտակառքերով ֆիգուրների բրոնզե քանդակների հեղինակը քանդակագործ Թոմաս Վինկոտն է։ Թանգարանը տեղակայված է Լեոպոլդ հրապարակում։

Թանգարանի հավաքածուի համալրումն սկսել է Անտվերպենցի Սուրբ Ղուկասի Գիլդիայի հավաքածուներով 14-րդ դարի վերջում։ Երբ գիլդիան լուծարվեց, նրա նկարների հավաքածուն անցավ 1663 թվականին Դավիդ Կրտսեր Տենիրսի նախաձեռնությամբ ստեղծված Գեղարվեստի ակադեմիային։ Հավաքածուն ներառում էր գործեր Պիտեր Պաուլ Ռուբենսից, Յակոբ Յորդանսից և Կոռնելիս դե Վոսից։ 1794-1796 թվականների ֆրանսիական օկուպացիաների ժամանակ եկեղեցիներից ու Անտվերպենի այլ շենքերից թալանվեցին արվեստի գործերը և հետագայում վերականգնված գործերը դարձան թանգարանի հավաքածուի մաս։ 1817 թվականին թանգարանն ուներ 16-17-րդ դարերի 127 նմուշ։

Թանգարանին մեծ աջակցություն է ցուցաբերել Վիլհել I: 1823 թվականին նա թանգարանին նվիրաբերեց 3 կտավ, այդ թվում Տիցիանի վաղ շրջանի գործերից *[[:commons:File:Jacopo Pesaro presented to St. Peter by Pope Alexander VI - Tizian-2.jpg|Pope
Alexander IV presents Jacopo Pesaro to Saint Peter]]*, որը դարձավ թանգարանի առաջին արտասահմանյան նմուշը։ 1827 թվականին նա տվեց 20.000 գուլդեն դրամաշնորհ թանգարանի ժամանակակից արվեստի հավաքածուի համալրման համար, սակայն Բելգիական հեղափոխությունն ընդհատեց այն, և միայն 1873 թվականին թանգարանը սկսեց ձեռք բերել ապրող արվեստագետների ստեղծագործություններ։

1840 թվականին թանգարանի հավաքածուն հավալրվեց 141 աշխատանքներով Անտվերպենի նախկին քաղաքապետ Ֆլորնետ վան Երթբորնի կողմից։

2011 թվականից թանգարանը փակ է վերանորոգումների պատճառով։ Վերաբացումն ակնկալվում է 2017 թվականին։

## Հավաքածու
[thumb|right|[Ժան Ֆուքե, «Ասվածամայրն ու մանուկը շրջապատված հրեշտակներով»]]
[thumb|right|[Հանս Մեմլինգ, Հռոմեական մեդալով տղամարդու դիմանկարը]]
[thumb|right|[Պիտեր Պաուլ Ռուբենսի «Մարիի ուսումը»]]
Թանգարանում ներկայացված նկարիչներ՝
* 15-րդ դար
** Յան վան Էյք
** Ժան Ֆուքե
** Ռոգիր վան դեր Վայդեն
** Հանս Մեմլինգ
* 16-րդ դար
** Ֆրանս Ֆլորիս
** Քվինտեն Մասեյս
** Յոխիմ Պատինիր
** Մարտին դե Վոս
** Գիլիս Կուայնե
* 17-րդ դար
** Էրասմուս դե Բի
** Յան Բրեյգել Ավագ
** Անտոնիս վան Դեյք
** Ֆրանս Հալս
** Յակոբ Յորդանս
** Թեոդոր Ռոմբուստ
** Պիտեր Պաուլ Ռուբենս
* 19-րդ դար
** Ջեյմս Էնսոր
** Օգյուստ Ռոդեն
** Հենրի վան դե Վելդե
** Ֆեռնան Կնոպֆ
** Ալեքսանդր Կաբանել, *Cleopatra Testing Poisons on Condemned Prisoners*
* 20-րդ դար
** Պիեռ Ալեշինսկի
** Ռենե Մագրիտ
** Յակոբ Սմիթ
** Գուստավ վան դե Վուստայն
** Ռիկ Վուտերս

## Ծանոթագրություններ

## Արտաքին հղումներ
*  

Կատեգորիա:Բելգիայի թանգարաններ
Կատեգորիա:1810 հիմնադրված թանգարաններ
Կատեգորիա:Անտվերպեն
Կատեգորիա:1810 հիմնադրումներ Բելգիայում
Հաշմանդամություն ունեցող անձանց միջազգային օր

**Հաշմանդամություն ունեցող անձանց միջազգային օր** (), ընդունվել է ՅՈՒՆԵՍԿՕ-ի Գլխավոր կոնֆերենցիայի 47-րդ նստաշրջանի որոշումով 1992 թվականին (որոշում № A/RES/47/3) և նշվում է յուրաքանչյուր տարվա դեկտեմբերի 3-ին։

Ավելի ուշ, նույն նստաշրջանի ժամանակ՝ № A/RES/47/88 որոշումով Գլխավոր ասամբլեան կոչ է արել ՄԱԿ-ի երկրներին Հաշմանդամություն ունեցող անձանց միջազգային օրվա առթիվ կազմակերպել միջոցառումներ հաշմանդամներին հասարակական կյանքին միասնացնելու նպատակով։

## Ծանոթագրություններ

## Արտաքին հղումներ
* ՄԱԿ-ը և հաշմանդաությունը
* Գլխավոր ասամբլեայի որոշում № A/RES/47/3
* Գլխավոր ասամբլեայի որոշում № A/RES/47/88
* Հաշմանդամություն ունեցող անձանց միջազգային օրը Համերշելդի գրադարանի կայքում
* ՄԱԿ-ի գլխավոր քարտուղարի կոչը в 2002 թվականին
* ՄԱԿ-ի գլխավոր քարտուղարի կոչը в 2003 թվականին 
* ՄԱԿ-ի գլխավոր քարտուղարի կոչը 2004 թվականին
* ՄԱԿ-ի գլխավոր քարտուղարի կոչը 2005թվականին
* ՄԱԿ-ի գլխավոր քարտուղարի կոչը2006 թվականին
* Հաշմանդամություն ունեցող անձանց միջազգային օր 2007 թվականին
* Հաշմանդամություն ունեցող անձանց միջազգային օր 2008 թվականին
* Հաշմանդամություն ունեցող անձանց միջազգային օր 2009 թվականին

Կատեգորիա:ՄԱԿ
Կատեգորիա:Հաշմանդամություն
Կատեգորիա:Միջազգային օրեր
Կատեգորիա:ՄԱԿ-ի միջազգային օրեր
Սանտա Թաթիկին որոնելիս

**Սանտա Թաթիկին որոնելիս** (), ընտանեկան կինոֆիլմ, որն անմիջապես թողարկվում է տեսակրիչների վրա 2010 թվականի նոյեմբերի 10-ին։

## Սյուժե
Երբ Սանտա Կլաուսը իր ընկեր (շնիկ) Թաթիկի հետ ժամանում է Նյու Յորք, ապա նրանից գողանում են գերբնական բյուրեղը։ Սանտան և Թաթիկը կորցնում են միմյանց։ Առանց այդ բյուրեղի Սանտան կորցնում է հիշողությունը, իսկ կորած Թաթիկը փնտրում է Սանտային։

Մինչ այդ, Քուին անունով որբուկին ուղարկում են մանկատուն, որի տնօրեն տիկին Սթաութը չի սիրում Սուրբ Ծնունդը և արգելում է տոնել այն։ Չնայած մանկատան խիստ կանոններին, Քուինը սկսում է ընկերություն անել Ուիլ անունով աղջնակի հետ։ Մի անգամ Քուինը գտնում է Թաթիկին և նրան բերում է մանկատուն՝ հակառակ բոլոր գործող կանոնների։ Նա կարողանում է հասկանալ Թաթիկին։ Քուինը շնիկին ծանոթացնում է մանկատան բոլոր աղջիկների հետ և բոլորը կարողանում են հասկանալ նրան, բացի Ուիլից։ Թաթիկը դա բացատրում է նրանով, որ իրեն կարող են հասկանալ միայն այն մարդիկ, ովքեր հավատում են Սուրբ Ծնունդին։ Թաթիկը նրանց պատմում է, որ ինքը կորել է և նրան հարկավոր է գտնել Սանտա Կլաուսին։ Քուինի և Ուիլի օգնությամբ նրանց հաջողվում է գտնել Սանտա Կլաուսին։

Տիկին Սթաութը փոխում է Սուրբ Ծնունդի վերաբերյալ իր կարծիքը և նա նույնպես սկսում է հավատալ նրան։

## Դերերում

## Ծանոթագրություններ

## Արտաքին հղումներ
* 
* Պաշտոնական կայք

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:Ամերիկյան ֆիլմեր
Կատեգորիա:Կանադական ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Կանադական անգլերեն ֆիլմեր
Կատեգորիա:2010-ականների կանադական ֆիլմեր
Կատեգորիա:Նյու Յորքում նկարահանված ֆիլմեր
Սուրբծննդյան շուկա

[225px|մինի|աջից|Սուրբծննդյան շուկա [Մայնի Ֆրանկֆուրտում, Ռյոմերի ֆոնին]]
**Սուրբծննդյան շուկա** (), անքակտելի հատկանիշ Գերմանիայի և Ավստրիայի խաղաքների նախասուրբծննդյան շրջանում։ Սկզբնապես, սուրբծննդյան շուկաներ կազմակերպվել են ցրտերի գալուն հետ նրա համար, որպեսզի քաղաքացիները կարողանային գնել անհրաժեշտ իրեր ձմռան համար։ Ժամանակի ընթացքում ձմեռային շուկաները դարձան պարտադիր սուրբծննդյան սովորույթ և տարածվեցին այլ երկրներում։ Սուրբծննդյան շուկաները աշխատում էին մինչ Սուրբ Ծնունդը, իսկ հենց սուրբծննդյան գիշերը նրանք փակվում էին։

Սուրբծննդյան շուկան հիմնականում իրենից ներկայացնում է բազմաթին առևտրական շարքեր, տեղադրված փողոցներում և քաղաքի կենտրոնական հրապարակներում։ Այստեղ վաճառվում է ավանդական սուրբծննդյան թխվածք, մեղրաբլիթ, նրբաբլիթ, շտոլեն, տարատեսակ քաղցրավենիքներ, շոկոլադե արձանիկներ, սերուցքային մարդուկներ, շաքարե բամբակ, բոված նուշ և շագանակ, ինչպես նաև, տաք խորտիկներ։ Շուկայի հաճախորդները ցրտից պաշտպանվում են գլինտվեյնով և փունշով։ Սուրբծննդյան շուկայում պարտադիր բացված են կրպակներ, որոնք առաջարկում են ավանդական սուրբծննդյան ապրանքներ՝ տոնածառի զարդարանքներ, տեղական և գեղարվեստական արհեստների արտադրանք, ինչպես, օրինակ, սուրբծննդյան տիկնիկարկղ, ավանդական սուրբծննդյան կամարակապ աշտանակներ, սուրբծննդյան բուրգեր և սուրբծննդյան ծխացող մարդուկներ։
[225px|մինի|ձախից|[Նյուրնբերգի սուրբծննդյան շուկայի բացման արարողությունը]]
Սուրբծննդյան շուկաների մեծամասնությունը պատրաստում են իրենց գեղարվեստական կամ մշակութային ծրագրերը։ Երեխաներին դիմավորում և փոքրիկ նվերներ են տալիս Ձմեռ պապը և նրա օգնականները։ Երբեմն սուրբծննդյան շուկաներում տեղադրվում են սուրպբծննդյան տիկնիկարկղներ, այդ թվում նաև կենդանի՝ իրական ոչխարներով, էշերով և այծերով, ինչպես նաև, սուրբծննդյան օրացույցներ։ Շուկային յուրահատուկ սուրբբծննդյան տրամադրություն է տալիս սուրբծննդյան ծառը և տոնական լուսավորությունները։

Ամենահայտնի սուրբծննդյան շուկաներ անց են կացվում Դորտմունդում, Էրֆուրտում, Նյուրնբերգում, Դրեզդենում, Շտուտգարտում և Աուգսբուրգում, գրավելով բազմաթիվ զբոսաշրջիկների։ Գերմանիայի ամենահին և հանրահայտ սուրբծննդյան շուկան տեղի է ունենում Դրեզդենի Շտրիցելմարկտում, որն առաջին անգամ հիշատակվում է 1434 թվականին։

## Պատկերասրահ

ChristmasMarketJena.jpg|Սուրբծննդյան շուկա Յենայում
Weissmann Balve 12 2007.jpg|Սուրբծննդյան շուկա Բալվեում
Erfurter Weihnachtsmarkt.JPG|Սուրբծննդյան շուկա Էրֆուրտում
Stuttgart Christmas Market.JPG|Սուրբծննդյան շուկա Շտուտգարտում
Hyde Park Christmas Market.JPG|Սուրբծննդյան շուկա Հայդ պարկում
Gamla stans Julmarknad 2009j.jpg|Սուրբծննդյան շուկա Ստոկհոլմում
Striezelmarkt 2009 02368.jpg|Սուրբծննդյան շուկա Դրեզդենում
Christmas market, Strasbourg (5226804625).jpg|Սուրբծննդյան շուկա Ստրասբուրգում, Ֆրանսիա
Vin chaud sur la place de la cathédrale.jpg|Սուրբծննդյան շուկա Ստրասբուրգում, Ֆրանսիա
Christmas market castle hellbrunn.jpg|Սուրբծննդյան շուկա Զալցբուրգում, Ավստրիա


## Աղբյուրներ
* Bakst, Alex: 1518, 451474, 00.html "A Visit to Germany's Christmas Markets", ''Spiegel Online'' 7 December 2006
* Zug, J.D. (1991)։ *German-American Life: Recipes and Traditions*, Iowa City: Penfield Press

Կատեգորիա:Սուրբ ծնունդ
Բարի գալուստ կամ հարևանների մուտքն արգելված է

** Բարի գալուստ կամ Հարևանների մուտքն արգելված է** (), կինոկատակերգություն նկարահանված ԱՄՆ-ում 2006 թվականին։ Ընտանեկան կատակերգություն է խանդի, չար հարևանների, տան գեղագիտական ձևափոխումների ու Սուրբծննդյան հանգստի ու արձակուրդների մասին։ Գլխավոր դերերում են Դենի Դե Վիտոն և Մեթյու Բրոդերիկը։

## Սյուժե
Ընտանիքը տեղափոխվում է հյուսիսամերիկյան փոքրիկ ու խաղաղ քաղաքը Սուրբ Ծննդի նախատոնակին՝ փափագելով անցկացնել խաղաղ ու հանգիստ կյանք։ Հայր Սթիվը Ծննդյան տոների կապակցությամբ ցանկանում է ամուր հիմքերի վրա դնել ընտանեկան միասնությունը, հատկապես երեխաներին ավելի սերտացնել միմյանց հետ։ Սակայն պլանները ձախողվում են այն բանից հետո, երբ հայտնվում է Բադի Հոլը։ Վերջինս նույնպես ընտանյոք հանդերձ տեղափոխվում է այդտեղ։ Հարևանները ծանոթանում են ու սկզբնականում բարիդրացիական է նրանց հարաբերությունները։ Բայց այն բանից հետո, երբ Բադիի աղջիկը համակարգչով ցուցադրեց տիեզերքից կատարված երկու տան լուսանկարները՝ ամեն ինչ խառնվեց իրար։ Բանը նրանում էր, որ հարևանի տունն ավելի մեծ էր, քան իրենցը։ Դրա պատճառով որոշեցին ամբողջ տունը զարդարել շղթաներով ու դրասանգներով, որպեսզի այն առավել ակնբախ դառնա։ Սակայն Սթիվին դա դուր չի գալիս, քանի որ Բադին աղմկում է, գողանում է էլեկտրականությունը տան լուսավորման համար, ինչպես նաև ամեն գիշեր ցուցադրում է լուսային շոու, որը, բնականաբար, խանգարում է Սթիվին։

Նոր հարևանը Սթիվի հակապատկերն է։ Նա մեծ պլաններով ինդիվիդուալիստ է և այդ պլաններն ամեն գնով պետք է իրականանան։ Հետզհետե սա հանգեցնում է ընտանիքների միջև պայքարի, մինչդեռ այս պայքարին միայն հայրերն են մասնակցում, իսկ ընտանիքի մյուս անդամները գտնում են ընդհանուր լեզու և բարեկամանում են։

Բեդիի վերջին երազանքն է զարդարել իր տունը ամենապայծառը հրավառության աշխարհում, որի արդյունքում իր տունը տեսանելի կլիներ անգամ տիեզերքից։ Սթիվի կյանքը դառնալու է իսկական մղձավանջ և նա ամեն գնով փորձելու է խանգարել Բադիին իր խելահեղ մտահղացումներում։

## Դերերում

## Հետաքրքիր փաստեր
* Ֆիլմի վերջում մարդկանց ամբոխը երգում է "O holy night" երգը՝ կաթոլիկների ամենահայտնի Սուրբծննդյան երգերից մեկը, որը մանկական խմբերգի կատարմամաբ հնչում է նաև "Տանը միայնակ" ֆիլմում։

## Ծանոթագրություններ

## Արտաքին հղումներ
* 
* Ֆիլմի նկարագրությունը Film.ru  կայքում

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2006 ֆիլմեր
Կատեգորիա:20th Century Fox ֆիլմեր
Կատեգորիա:Ամանորյա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Վանկուվերում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Մասաչուսեթսում
Ուլրիխ ֆոն Հութթեն

**Ուլրիխ ֆոն Հութթեն** (, ), գերմանացի ասպետ-հումանիստ, «Մութ մարդկանց նամակները» () գրքի գլխավոր հեղինակներից մեկը։

## Կենսագրություն
Նա եղել է իր աղքատ ասպետական ընտանիքի ավագ որդին։ Իր վատառողջ լինելու պատճառով հայրը նրան ընդունում է Ֆուլդայի բենեդիկտյան վանք, որպեսզի նա դառնա վանական։ Սակայն նրան դուր չի գալիս վանքում, և 1506 թվականի ամռանը ընդունվում է Էրֆուրտի համալսարան։ Այնուհետև տեղափոխվում է Լայպցիգի համալսարան։ 1508 թվականին Լայպցիգում վարակվում է սիֆիլիսով։ 1509 թվականին Ռոստոկում Գուտենը ստեղծում է իր առաջին աշխատությունը՝ «Նեմոն»։ Այցելում է Վիեննա, Վենետիկ, Պավիա և Բոլոնիա։ Իտալիայում սովորում է իրավագիտություն։

Մահացել է 35 տարեկանում՝ սիֆիլիսից։

## Ստեղծագործականություն և հասարակական գործունեություն
Ուլրիխ ֆոն Գուտենը առաջին հումանիստներից մեկն էր, ով հասկացել էր ընդդիմադիր ուժերի միացման կարևորությունը, Հռոմի դեմ պայքարելու, Գերմանիայի և մշակույթի ազատ զարգացմանը հասնելու համար։


Hutten-Sickingen-Denkmal.jpg


## Ծանոթագրություններ

Կատեգորիա:Գերմանալեզու բանաստեղծներ
Կատեգորիա:Գերմանացի գրողներ
Կատեգորիա:Լայպցիգի համալսարանի շրջանավարտներ
Կատեգորիա:Ռոստոկի համալսարանի շրջանավարտներ
Կատեգորիա:Գերմանացի փիլիսոփաներ
Կատեգորիա:Գերմանացի աստվածաբաններ
Կատեգորիա:Գերմանացի բանասերներ
Կատեգորիա:Գերմանիայի քաղաքական գործիչներ
Կատեգորիա:Անձինք նամականիշերի վրա
Մեզրե (Մշո գավառ, Առաղ գյուղի)

**Մեզրե**, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ-Մերքեզ գյուղախմբում՝ Առաղ գյուղի մոտ։

## Բնակչություն
1880 թվականին ուներ 10 տուն քուրդ բնակիչ։

## Տնտեսություն
Բնակիչների հիմնական զբաղմունքն անասնապահությունն էր։

## Տես նաև
* Բիթլիսի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Պալասոս դե լա Սերրա

**Պալասոս դե լա Սերրա** (), մունիցիպալիտետը գտնվում է Իսպանիայում, մտնում է Բուրգոս նահանգի կազմի մեջ, մտնում է նաև Կաստիլիա և Լեոն ինքնավար համայնքի մեջ։ Տարածքը կազմում է 70,43 կմ²։ Բնակչությունը կազմում է 826 մարդ (2010 թվականի դրությամբ)։ Նահանգի վարչական կենտրոնից հեռավորությունը կազմում է 74 կմ։

Կատեգորիա:Իսպանիայի բնակավայրեր
Կատեգորիա:Իսպանիայի մունիցիպալիտետներ
Կատեգորիա:Իսպանիայի քաղաքներ
Կատեգորիա:Կաստիլիա և Լեոնի բնակավայրեր
Նիկոլայ Լիլիև

**Նիկոլայ Լիլիև** (, իսկական անունը՝ **Նիկոլայ Միխայլով Պոպիվանով**, ), բուլղարացի գրող, թարգմանիչ, ազգային մշակութային գործիչ։ Բուլղարական սիմվոլիզմի վառ ներկայացուցիչ։ Բուլղարիայի գիտությունների ակադեմիայի անդամ (1945)։

## Կենսագրություն
Նիկոլայ Լիլիևը ծնվել է Ստարա Զագորայում ուսուցչի և քահանայի ընտանիքում։ Վաղ հասակում որբացել է։ Գիմնազիան ավարտելուց հետո աշխատել է բանկում, այնուհետև աշխատել է որպես ուսուցիչ։ Երեք կիսամյակ սովորել է Լոզանում։ Տպագրվել է 1905 թվականից, հրատարակել է լիրիկական և երգիծական պոեզիա, այլաբանական բանաստեղծություններ։ Առաջին համաշխարհային պատերազմի ժամանակ եղել է ռազմական թղթակից։ 1921-1924 թվականներին աշխատել է Վիեննայում և Մյունխենում։ 1924-1928 և 1934-1960 թվականներին ղեկավարել է Սոֆիայի ազգային թատրոնի գրական մասը։

## Գործունեություն
Հեղինակ է մի շարք գրքերի։ Նրա բանաստեղծությունների շարքն ընդգրկված է ազգային պոեզիայի ոսկե ֆոնդում։ 1925 թվականից հետո 9 տարի բանաստեղծություններ չի հրատարակել։ Աշխատել է թատրոնում, որտեղ թարգմանել է Շեքսպիրի, Պիեռ Կոռնեյլի, Մորիս Մետերլինկի, Հենրիկ Իբսենի, Հուգո ֆոն Հոֆմանսթանի, Ալեքսեյ Կոնստանտինովիչ Տոլստոյի դրամաներից։

Նիկոլայ Լիլիևի ստեղծագործությունները թարգմանվել են տարբեր լեզուներով։ 1964 թվականին Սոֆիայում լույս է տեսել նրա երկերի եռահատոր ժողովածուն։
մինի|Նիկոլայ Լիլիևի գերեզմանը

## Երկեր
* *Птици в нощта*/ Թռչունները գիշերը (1918, վերահրատարկվել է 1919)
* *Лунни петна*/ Լուսնկա (1922)
* *Բանաստեղծություններ* (1931)
* *Բանաստեղծություններ* (1960)
* *Събрани съчинения*/Ստեղծագործությունների հավաքածու, 3 հատորով (1964)
* *Բանաստեղծություններ* (1968)
* *Բանաստեղծություններ* (1974)
* *Պոեզիա* (1985)
* *Избрани преводи*/ Ընտրյալ թարգմանություններ (1985)
* *Լիրիկա* (1993)

## Գրականություն
* Константинова Е. Г. Николай Лилиев. София: Зелена вълна, 1992
* Александрова Н. Аз нося вашето смирение: книга за Николай Лилиев. София: Нов български университет, 2009

## Ծանոթագրություններ

## Արտաքին հղումներ
* Биография, библиография и произведения на Николай Лилиев на сайта на Регионална библиотека „Пенчо Славейков“ във Варна 
* Тончо Жечев, Безподобният Николай, сп. „Ек“, 6/2005
* Творчеството на Лилиев в Словото
* Բուլղարացի գրողներ, Նիկոլայ Լիլիև

Կատեգորիա:Առաջին համաշխարհային պատերազմի մասնակիցներ
Կատեգորիա:Բուլղարացի բանաստեղծներ
Կատեգորիա:Բուլղարացի գրողներ
Կատեգորիա:Բուլղարացի թարգմանիչներ
Կատեգորիա:Բուլղարացի մանկավարժներ
Կատեգորիա:Բուլղարիայի գիտությունների ակադեմիայի անդամներ
Կատեգորիա:Գրական կեղծանուններով հայտնի հեղինակներ
Կատեգորիա:Լոզանի համալսարանի շրջանավարտներ
Կատեգորիա:Ռազմական թղթակիցներ